RESOLUCIÓN do 14 de febreiro de 2025, da Secretaría Xeral de Emprego e Relacións Laborais, pola que se inscribe no Rexistro de convenios colectivos, acordos colectivos de traballo e plans de igualdade, a acta da Comisión Paritaria do Convenio colectivo para o sector de pompas fúnebres de Galicia na cal se aproban as táboas salariais do VII Convenio colectivo para o ano 2025.
Consellería de Emprego, Comercio e Emigración — III. Outras disposicións — 13/03/2025

Antecedentes de feito:
Primeiro. O día 29.1.2025 tivo entrada nesta oficina a solicitude de inscrición, no Rexistro de convenios colectivos e acordos colectivos de traballo e plans de igualdade, da acta da comisión paritaria do Convenio colectivo para o sector de pompas fúnebres de Galicia, na cal se aproban as táboas salariais do VII Convenio colectivo para o sector de pompas fúnebres de Galicia para o ano 2025.
Consideracións legais e técnicas:
Primeiro. A Secretaría Xeral de Emprego e Relacións Laborais é competente para resolver en materia de depósito e inscrición no rexistro de convenios colectivos, acordos colectivos de traballo e plans de igualdade, en virtude do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, e do Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración.
Segundo. Son de aplicación o artigo 8 do Real decreto 713/2010, do 28 de maio, sobre rexistro e depósito de convenios e acordos colectivos de traballo, e o artigo 68 da Lei 39/2015, do 1 de outubro, do procedemento administrativo común das administracións públicas.
Revisada a documentación achegada e tendo en conta a normativa aplicable, a Secretaría Xeral de Emprego e Relacións Laborais
Inscribir, no Rexistro de Convenios e Acordos Colectivos de Traballo e Plans de Igualdade, a Acta da Comisión Paritaria do Convenio colectivo para o sector de pompas fúnebres de Galicia, na cal se aproban as táboas salariais do VII Convenio colectivo para o sector de pompas fúnebres de Galicia para o ano 2025.
Contra esta resolución poderase interpoñer recurso de alzada ante o conselleiro de Emprego, Comercio e Emigración, dentro do prazo dun mes contado a partir do día seguinte ao da recepción desta resolución, de acordo co establecido no artigo 121 e seguintes da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de febreiro de 2025
En Santiago de Compostela, ás 12.45 horas do día 20 de xaneiro de 2025, na sede do Consello Galego de Relacións Laborais, sito na rúa Algalia de Abaixo, 24, baixo, reúnense as persoas abaixo sinaladas, que integran a Comisión paritaria do VII Convenio colectivo para o sector de pompas fúnebres de Galicia.
Representación empresarial:
Alberto Gianzo Ferro (Asociación Gallega de Empresas de Servicios Funerarios-AGESEF).
José Luis Varela Tabarés (Asociación Gallega de Empresas de Servicios Funerarios- AGESEF).
Eduardo Vázquez Rodríguez (Asociación Gallega de Empresas de Servicios Funerarios-AGESEF).
Representación sindical:
Óscar Souto Collazo (UGT)
Juan Manuel Baliñas Touzón (UGT)
Miguel Ángel Soto García (UGT)
Serafín Álvarez Seoane (UGT)
Alba Nogareda Salgado (UGT)
José Manuel Castro Jardón (CC.OO.)
Óscar Cereijo Limeres (CC.OO.)
O obxecto desta xuntanza é a actualización das táboas salariais do VII Convenio colectivo para o sector de pompas fúnebres de Galicia, para o ano 2025.
Logo do oportuno debate e exposición de posturas e pareceres por cada unha das representacións presentes, esta comisión acorda:
Primeiro. Aprobar as táboas salariais do VII Convenio colectivo para o sector de pompas fúnebres de Galicia para o ano 2025, que máis abaixo se achegan.
Segundo. Delegar no persoal habilitado do Consello Galego de Relacións Laborais a realización dos trámites de depósito, rexistro e publicación deste acordo ante a autoridade laboral competente.
Non tendo máis asuntos que tratar, levántase a reunión ás 13.30 horas do día sinalado no encabezamento, e para o efecto esténdese esta acta, que asinan en proba de conformidade as persoas abaixo relacionadas en representación de cada unha das organizacións presentes.